	[image: Sigla Asociatia Criminalistilor]
	ASOCIAŢIA CRIMINALIŞTILOR DIN ROMÂNIA
Recunoscută de Guvernul României ca fiind de utilitate publică, 
prin Hotărârea nr.1240/2005
CIF: 14523220; CONT: RO96 RNCB 0080 0056 4199 0001 - BCR
Str. Valea Ialomiţei, nr. 13, bl. A32, sc. B, et. 2, ap. 23, sector 6, Bucureşti, România
Tel.: 0725.579.334; 0722.698.451
E-mail: acr.criminalistilor@gmail.com
Web: www.asociatiacriminalistilor.ro
	




Nr. 17 din 16.02.2026
Exemplar unic


			   


RAPORT
privind activităţile desfăşurate de 
Asociaţia Criminaliştilor din România în anul 2025


1. CONSIDERAŢII INTRODUCTIVE

	Asociaţia Criminaliştilor din România a fost înfiinţată în baza Încheierii Judecătoriei Sector III Bucureşti, nr. 41 din 08.02.2002, recunoscută ca fiind de utilitate publică prin Hotărârea nr. 1240 din 13 octombrie 2005, având ca scop promovarea în rândul criminaliştilor, magistraţilor, poliţiştilor, avocaţilor şi a altor persoane interesate, a unor opinii, metode, procedee moderne, actuale, specifice domeniilor drept şi criminalistică.
În perioada de referinţă s-au desfăşurat 4 şedinţe ale Consiliului Director.
Întreaga activitate desfăşurată de asociaţie de la precedenta şedinţă a Adunării Generale s-a axat pe realizarea activităţilor din Programul de activităţi pentru anul 2025.

2. RESURSELE UMANE

La data desfăşurării şedinţei Adunării Generale a ACR din anul 2025, respectiv, din 20.03.2025, Asociaţia Criminaliştilor avea un număr de 273 de membri.
De la şedinţa Adunării Generale din data de 20.03.2025, în cadrul şedinţelor Consiliului Director, a fost aprobată cu unanimitate de voturi primirea a 22 de membri (Anexa 1, nr. 18 din 16.02.2026). 
Având în vedere că, în conformitate cu art. 13 din Statutul Asociaţiei Criminaliştilor din România, calitatea de membru poate fi pierdută dacă nu este achitată cotizaţia din anul precedent până la data de 15 februarie a anului în curs, la data de 16.02.2026 preşedintele asociaţiei şi secretarul general au efectuat o analiză cu privire la acest aspect, constatând că 42 din cei 273 membri aflaţi în evidenţele asociaţiei nu şi-au achitat cotizaţia pentru anul 2025. 
Ca urmare, în conformitate cu art. 13 din Statutul Asociaţiei Criminaliştilor din România, propunem excluderea unui număr de 42 membri (Anexa 2, nr. 19 din 16.02.2026). Astfel, în evidenţa asociaţiei rămân 253 membri.
De asemenea, având în vedere prevederile art. 19 din Statutul Asociaţiei Criminaliştilor din România, conform cărora în cadrul Adunării Generale, fiecare membru are dreptul la un vot cu caracter deliberativ dacă se află cu plata cotizaţiei la zi pe anul în curs, preşedintele asociaţiei şi secretarul general au efectuat o analiză cu privire la numărul membrilor care şi-au achitat cotizaţia pe anul în curs şi a rezultat faptul că, până în prezent, 125 membri şi-au achitat cotizaţia pentru anul 2026.

3. ORGANIZAREA STRUCTURALĂ ŞI FUNCŢIONALĂ

De la data şedinţei Adunării Generale din data de 20.03.2025 nu au fost efectuate modificări ale Organigramei ACR, astfel că aceasta este alcătuită tot din nouă secţii: Secția tehnică criminalistică, Secția tactică criminalistică, Secția metodologie criminalistică, Secția cercetare, inovare, dezvoltare, Secția expertize criminalistice, Secția învăţământ universitar, Secția elaborare, implementare proiecte, Secția relaţii şi cooperare interinstituţională naţională şi internaţională şi Secția suport administrativ.
De la data şedinţei Adunării Generale din data de 20.03.2025, în componenţa Consiliului Director nu au fost efectuate modificări.
	De menţionat faptul că, în cadrul şedinţei Consiliului Director din data de  23.06.2025, a fost aprobată ocuparea unor funcţii de vicepreşedinţi ai secţiilor ACR, astfel:
	- Funcţia de vicepreşedinte al Secţiei tehnică criminalistică - dl. MITROFAN Adrian, expert criminalist în cadrul Institutului Naţional de Criminalistică;
- Funcţia de vicepreşedinte al Secţiei învăţământ universitar - dna. PARASCHIV Carmen-Silvia, prof. univ. dr. în cadrul Universităţii “Titu Maiorescu” din Bucureşti;
- Funcţia de vicepreşedinte al Secţiei relaţii şi cooperare interinstituţională naţională şi internaţională - dl. CĂRCĂLE Victor-Andrei, conf. univ. dr. în cadrul Universităţii “Ştefan cel Mare” din Suceava.

4. SITUAŢIA  FINANCIARĂ 

Datorită măsurilor luate pentru stabilitatea financiară a asociaţiei în vederea desfăşurării în bune condiţii a activităţilor, deşi veniturile realizate nu au acoperit integral cheltuielile din anul 2025, s-a menţinut un nivel pozitiv al veniturilor, astfel că la închiderea exerciţiului financiar 2025, conturile de trezorerie ale asociaţiei sunt în valoare de 149.507,12 lei.
În anul 2025, în special cu ocazia organizării de către ACR a tradiţionalei Conferinţe Internaţionale de Ştiinţe Criminalistice, au fost încheiate 11 contracte de sponsorizare cu diverse firme (SC AMIRAS C&L IMPEX SRL, BANCA COMERCIALĂ ROMÂNĂ, S.C. EURO BUILDING IDEEA SRL, SC ANA ROM SECURITY SRL, NAMIRIAL SRL, SC SICAL SRL, ARTVISION OPTIC SRL, CALOR SRL, SCA Buneci&Buneci şi FIRST RECYCLER SRL), în valoare totală de 133.887 lei, care au permis desfăşurarea în bune condiţii a activităţilor. Mai trebuie menţionat şi faptul că firma SC ROCOMIT SERVICES SRL (prin administrator DUMITRESCU Constantin-Cosmin, membru al ACR) a sponsorizat asociaţia prin realizarea mapelor şi rollup-ului aferente conferinţei organizate de ACR în octombrie 2025, PRESTO PIZZA a sponsorizat catering-ul pentru conferinţă, iar d-na conf. univ. dr. POPESCU Corina-Florenţa, preşedintele Secţiei relaţii şi cooperare interinstituţională naţională şi internaţională, a sponsorizat asociaţia atât prin realizarea diplomelor aferente conferinţei, cât şi prin acoperirea unor cheltuieli aferente organizării, de către ACR, a cinei colegiale din data de 11.12.2025. 
[bookmark: _Hlk160965912]Mulţumim tuturor sponsorilor pentru sprijinul acordat, precum şi celor implicaţi în obţinerea acestor sponsorizări: gl.bg.(r.) prof.univ. dr. POPA Gheorghe, preşedintele ACR, col. magistrat (r.) lector univ. dr. BOBIN Florin-Stelian, preşedintele Secţiei tactică criminalistică, conf. univ. dr. CĂRCĂLE Victor-Andrei, vicepreşedintele Secţiei relaţii şi cooperare interinstituţională naţională şi internaţională, av. conf.univ. dr. MOISE Adrian-Cristian, preşedintele Secţiei învăţământ universitar, prof.univ. dr. HEGHEŞ Nicoleta-Elena, vicepreşedinte al ACR, av. prof.univ. dr. BUNECI Petre, prim vicepreşedintele ACR şi conf. univ. dr. POPESCU Corina-Florenţa, preşedintele Secţiei relaţii şi cooperare interinstituţională naţională şi internaţională.
	Pentru buna gestionare a activităţii financiar-contabile ACR, în luna septembrie a anului 2021 a fost angajată, cu contract de muncă pe perioadă nedeterminată, d-na contabil ACHIM Mihaela, cu un salariu net lunar de 204 lei. Aceasta şi-a continuat activitatea şi în anul 2025. 
De asemenea, în anul 2025 ACR a încheiat un contract de mandat cu dna. STOIAN Maria-Georgeta, secretarul general al asociaţiei, prin care aceasta a fost remunerată cu 2.500 lei net pe lună, pentru realizarea activităţilor de secretariat la nivelul ACR.  

5. ORGANIZAREA ADMINISTRATIVĂ

Începând cu luna martie 2024 a fost semnat un contract de închiriere a unui apartament cu 2 camere la adresa: Bulevardul Valea Ialomiţei, nr. 13, bl. A32, sc. B, et. 2, ap. 23, sector 6, Bucureşti, acesta fiind în prezent sediul social al asociaţiei. Chiria este de 150 euro/lună, iar contractul a fost semnat pentru o perioadă de 3 ani. 
Urmare a activităţii de amenajare a noului sediu, dna. secretar general a constatat faptul că marea majoritate a mijloacelor fixe şi a obiectelor de inventar existente sunt deteriorate, sfărâmate, putrezite, distruse, şi a propus să se realizeze un inventar al bunurilor, inclusiv al revistelor şi cărţilor existente în evidenţele asociaţiei.
Astfel, în luna septembrie 2025, la sediul ACR din Municipiul Bucureşti, sector 6, Bulevardul Valea Ialomiţei, nr. 13, bl. A32, sc. B, et. 2, ap. 23, Comisia de inventariere a bunurilor aflate în gestiunea Asociaţiei Criminaliştilor din România a desfăşurat activităţile necesare pentru inventarierea acestora, iar la finalul activităţilor, a fost întocmit Procesul-Verbal de inventariere, în care Comisia a făcut mai multe recomandări privind casarea bunurilor şi actualizarea evidenţelor contabile. Comisia de casare a bunurilor aflate în gestiunea Asociaţiei Criminaliştilor din România a desfăşurat activităţile necesare în luna octombrie, iar la finalul acestora, a fost întocmit Procesul-Verbal de casare/declasare a bunurilor aflate în gestiunea Asociaţiei Criminaliştilor din România, în care Comisia menţionat ce bunuri au fost casate şi modalitatea în care a fost realizată casarea. 
Considerăm că realizarea acestor activităţi consumatoare de timp şi energie, constituie o mare realizare pentru asociaţie, şi, ca atare, mulţumim d-nei secretar general, col.(r.) dr. ing. chim. STOIAN Maria-Georgeta, şi d-nei conf. univ. dr. POPESCU Corina-Florenţa, vicepreşedinte al Secţiei relaţii şi cooperare interinstituţională naţională şi internaţională, pentru că, de-a lungul mai multor luni, au depus eforturi considerabile atât pentru amenajarea spaţiului necesar bunei desfăşurări a activităţii ACR la noul sediu, cât şi pentru desfăşurarea activităţilor de inventariere şi casare a bunurilor.
Având în vedere numărul mare de exemplare ale Revistei Române de Criminalistică tipărite în perioada 2008-2018, existente în stocul ACR, în perioada de referinţă au fost transmise, prin întocmirea unor Acte de donaţie, câte un exemplar din aceste reviste către mai multe instituţii de expertiză criminalistică şi universităţi din ţară şi din Republica Moldova:
- Institutul de Cercetări Juridice “Acad. Andrei Rădulescu” al Academiei Române;
- Universitatea de Vest din Timişoara; 
- Facultatea de Ştiinţe Juridice şi Administrative, Universitatea “Valahia” din Târgovişte;
- Facultatea de Poliţie, Academia de Poliţie „Alexandru Ioan Cuza” din Bucureşti;
- Facultatea de Biotehnologii, Universitatea de Ştiinţe Agronomice şi Medicină Veterinară din Bucureşti;
- Facultatea de Inginerie Chimică şi Biotehnologii, Universitatea Naţională de Ştiinţă şi Tehnologie POLITEHNICA Bucureşti.
- Centrul Naţional de Ехреrtizе Judiciare de ре lângă Ministerul Justiţiei аl Republicii Moldova; 
- Centrul tehnico-criminalistic şi expertize judiciare din cadrul Inspectoratului General al Poliţiei al MAI, Republica Moldova; 
- Centrul de Medicină Legală din subordinea Ministerului Sănătăţii, Muncii şi Protecţiei Sociale al Republicii Moldova; 
- Facultatea Drept, Administrație, Ordine și Securitate Publică, Academia „Ștefan cel Mare” a MAI al Republicii Moldova; 
- Facultatea de Drept și Administraţie Publică, Universitatea de Stat „Bogdan Petriceicu Haşdeu” din Cahul, Republica Moldova; 
- Facultatea de Drept și Ştiinţe Sociale, Universitatea de Stat „Alecu Russo” din Bălți, Republica Moldova; 
- Facultatea de Drept, Universitatea de Stat din Moldova, Chişinău, Republica Moldova.
O altă preocupare în plan administrativ, care ar fi trebuit să aibă un impact pozitiv asupra imaginii asociaţiei, a reprezentat-o modernizarea, actualizarea şi finalizarea site-ului asociaţiei, conform activităţii 8 din Programul de activităţi pentru anul 2025. Din păcate, aceasta nu a fost îndeplinită total, site-ul ACR fiind nefinalizat, dar funcţional, astfel că în anul 2025 au fost postate videoclipul de prezentare, precum şi documentele aferente conferinţei ACR din luna octombrie: anunţuri, keynote speakers, formulare de înscriere, programul conferinţei şi linkul de logare. Sperăm să reuşim îndeplinirea acestei activităţi integral în anul 2026, astfel încât pe site să fie postate toate informaţiile legate de activitatea ACR. 
[bookmark: _Hlk169435232]De asemenea, conform activităţii 9 din Programul de activităţi pentru anul 2025, ACR îşi propunea creşterea vizibilităţii asociaţiei prin postarea principalelor evenimente organizate în anul 2025 (manifestări ştiinţifice, campanii de prevenire etc.) pe reţelele de socializare: Tik-Tok, Facebook, Instragram. Trebuie menţionat faptul că în anul 2024, dna. secretar general, împreună cu colegii şi partenerii noştri de la Centrul Naţional de Expertize Judiciare din Republica Moldova, au creat pagina de Facebook a asociaţiei, pe care au fost postate câteva dintre activităţile desfăşurate de ACR, însă este necesar să fie identificat un membru ACR care să se ocupe de acest aspect.
De altfel, dl. preşedinte al Secţiei tehnică criminalistică, cms. şef de poliţie NAIBA Ilie-Dragoş, a transmis că a identificat în cadrul I.P.J. Cluj un coleg care îşi doreşte să devină membru al ACR şi care are cunoştinţele şi abilităţile necesare pentru a se ocupa de site-ul ACR, precum şi de alte platforme. A propus ca acesta să înceapă să se ocupe de aceste aspecte începând cu anul 2026.
Având în vedere comunicarea deficitară din ultimii ani cu firma International Mascarell Grup, care a realizat cardurile de membru ACR în anii 2020 - 2022, în prezent există un număr mare de carduri solicitate dar nerealizate de aceasta, respectiv, cardurile de membru pentru o parte dintre membrii primiţi în ACR în anul 2022 şi pentru membrii primiţi în ACR în cursul anilor 2023-2024-2025-2026. Ca atare, în prezent facem demersuri pentru identificarea altei firme care să se ocupe de realizarea cardurilor. În ceea ce priveşte vizarea anuală a cardurilor de membru, aceasta se realizează prin aplicarea unor abţibilduri, care pot fi ridicate de la sediul ACR sau pot fi transmise membrilor, la cerere, prin serviciul de curierat. 

6. ORGANIZAREA ŞI PARTICIPAREA LA MANIFESTĂRI ŞTIINŢIFICE 

O preocupare permanentă a Asociaţiei Criminaliştilor din România o reperezintă cercetarea ştiinţifică în domeniul criminalisticii şi ştiinţelor penale, iar principalele activităţi cu impact în acest sens au vizat organizarea, în parteneriat cu instituţiile universitare de învăţământ şi asociaţiile partenere, de manifestări ştiinţifice (conferinţe, congrese, simpozioane), în cadrul cărora să fie prezentate cele mai bune practici, metode, mijloace tehnice utilizate în investigarea criminalistică şi combaterea criminalităţii la nivel european şi internaţional.
[bookmark: _Hlk169454883][bookmark: _Hlk187790001][bookmark: _Hlk187787873]Astfel, în conformitate cu activităţile 4, 6 şi 7 din Programul de activităţi pentru anul 2025, ACR şi-a propus organizarea conferinţei anuale de ştiinţe aplicate în criminalistică, informarea membrilor asociaţiei cu privire la manifestările ştiinţifice organizate de ACR, de European Division of the International Association for Identification (IAI) - secţia Europa şi de instituţii de învăţământ superior din ţară şi străinătate, precum şi participarea la manifestările ştiinţifice organizate de instituţiile universitare de învăţământ şi asociaţiile partenere.

6.1. ACR organizator
[bookmark: _Hlk187794433]Activitatea 4 din Programul de activităţi pentru anul 2025 consta în organizarea conferinţei anuale de ştiinţe aplicate în criminalistică, iar ACR şi-a propus ca aceasta să fie o manifestare ştiinţifică de înaltă ţinută, la care să fie invitaţi specialişti (teoreticieni şi practicieni) cu recunoaştere naţională şi internaţională, în cadrul căreia să se prezinte comunicări cu un conţinut didactic, practic-aplicativ, novator.
Astfel, Asociaţia Criminaliştilor din România a organizat, la Bucureşti, în perioada 17-18 octombrie 2025, în sistem mixt (fizic şi online), Conferinţa Internaţională de Ştiinţe Criminalistice, ediţia a XIII-a, cu tema „ŞTIINŢA CRIMINALISTICII - ABORDĂRI MULTIDISCIPLINARE”. Conferința a fost dedicată arealului criminalisticii, științelor de investigație, științelor polițienești, dreptului și disciplinelor înrudite.
În cele 2 zile, la conferinţă au participat cca. 200 de persoane fizic şi cca. 200 persoane on-line (prin videoconferinţă Zoom), din 10 ţări (Canada, SUA, Elveţia, Ungaria, Armenia, Ucraina, Federaţia Rusă, Albania, Republica Moldova, România).
La conferinţă au participat experţi şi specialişti din ţările enumerate mai sus, şi, bineînţeles, cei mai mulţi din România, din cadrul Institutului Naţional de Criminalistică al Inspectoratului General al Poliţiei Române, Serviciilor Criminalistice teritoriale, Institutului Naţional de Expertize Criminalistice din cadrul Ministerului Justiţiei din România, Centrului Național de Expertize Judiciare pe lângă Ministerul Justiției аl Republicii Moldova - cele 3 institute fiind parteneri tradiţionali în organizarea conferinţei, procurori, judecători, avocaţi, cadre didactice universitare, doctoranzi, masteranzi şi studenţi din cadrul multor facultăţi şi universităţi din România şi Republica Moldova. 
[bookmark: m_1771910899048107154_m_-608868942413362]De menţionat că au mai fost, de asemenea, parteneri în organizarea conferinţei: Institutul de Cercetări Juridice „Acad. Andrei Rădulescu” al Academiei Române, SNPO “Biroul Naţional de Expertize” al Academiei Naţionale de Ştiinţe a Republicii Armenia, Universitatea “Aleksandër Moisiu”, Durrës, Albania, Facultatea de Științe Politice și Juridice, 5 universităţi din România (Universitatea de Vest din Timişoara, Universitatea Româno-Americană Bucureşti, Universitatea „Titu Maiorescu” Bucureşti, Universitatea „Valahia” din Târgovişte, Universitatea „George Bacovia” din Bacău), Universitatea de Stat “Bogdan Petriceicu Haşdeu” din Cahul, Republica Moldova, trei asociaţii (Asociaţia Română de Drept Penal al Afacerilor şi Asociaţia Avocaţilor Penalişti din România, Asociaţia Pro Prevenire, România), precum şi CyBureau - The Institute for Cyber Policy Studies.
În Programul conferinţei au fost înscrise 72 de lucrări ştiinţifice, cu teme diverse, din diferite domenii ale ştiinţelor criminalistice şi conexe: drept, psihologie judiciară, informatică, criminology, dintre care 27 lucrări realizate de 30 membri ACR. Au susţinut lucrări 9 invitaţi - keynote speakers din ţară şi din străinătate (Canada, SUA, Elveţia, Ungaria, Israel, România), cu înaltă recunoaștere profesională internațională, care au prezentat comunicări științifice cu privire la cele mai noi și moderne metode și tehnici de investigare criminalistică şi la impactul inteligenţei artificiale asupra activităţilor criminalistice. Lucrările ştiinţifice prezentate, atât de către keynote speakers, cât şi de către experţii şi specialiştii - speakers din România, Ucraina, Armenia, Federaţia Rusă şi Republica Moldova, într-un cadru interactiv, au fost apreciate de participanţi ca fiind de un real folos şi de mare interes, au fost de o înaltă ţinută ştiinţifică şi au contribuit la realizarea unui eveniment ştiinţific apreciat atât în ţară, cât şi peste hotare. 
	Au fost primite numeroase mesaje de mulţumire şi un feedback extraordinar de apreciativ atât din partea invitaţilor-keynote speakeri din străinătate, cât şi din partea participanţilor din România, care au fost impresionaţi atât de programul şi nivelul ştiinţific al conferinţei, cât şi de modul de organizare. Ca atare, putem afirma că atât Conferinţa noastră, cât şi Asociaţia Criminaliştilor din România, au devenit notorii la nivel internaţional. 
	Lucrările prezentate în cadrul conferinţei, transmise de autori şi care vor îndeplini condiţiile de publicare, vor fi publicate în numerele din anul 2026 ale Revistei Române de Criminalistică şi, corespondent, ale Romanian Journal of Forensic Science.
	Trebuie menţionat aportul deosebit pe care l-au avut în organizarea conferinţei toţi membrii Consiliului Director al ACR, dar mai ales dl. preşedinte gl.bg.(r.) prof.univ. dr. Gheorghe POPA şi dna. secretar general col.(r.) dr. ing. chim. Maria-Georgeta STOIAN.

6.2. ACR partener
Pentru realizarea activităţii 7 din Programul de activităţi pentru anul 2025, Asociaţia Criminaliştilor din România s-a implicat, ca partener, în organizarea şi desfăşurarea a               8 manifestări ştiinţifice: 6 conferinţe, dintre care 3 internaţionale, 2 naţionale şi 1 cu participare internaţională, un workshop internaţional şi o lansare a unui curs universitar de criminalistică:
	1. Cea de-a 8-a Conferinţă Ştiinţifică Internațională cu tema “The state, society and law: challenges and conditions to peace, democracy, development and integration”, organizată de Universitatea Aleksandër Moisiu Durres, Albania, Facultatea de Ştiințe Politice și Juridice, în data de 18 aprilie 2025. ACR a avut calitatea de partener.
2. Ediţia a XVII-a a Conferinţei internaţionale organizate de Departamentul Drept şi Administraţie Publică - Facultatea de Ştiinţe Economice şi Drept, Universitatea Națională de Știință și Tehnologie POLITEHNICA București, Centrul Universitar Pitești, în data de 23 mai 2025, în Piteşti. ACR a avut calitatea de partener.
3. Conferinţa cu tema “Neuroplasticitatea creierului şi ortodoxia, influenţele pozitive ale comportamentului interactiv cognitiv al persoanei umane”, organizată de Facultatea de drept din cadrul Universităţii Româno-Americane din Bucureşti, în parteneriat cu Asociația Criminaliștilor din România, în data de 6 iunie 2025. ACR avea calitatea de partener. Activitatea nu a fost realizată din motive obiective, însă a fost reportată în Programul de activităţi pentru anul 2026.
[bookmark: _Hlk213601305]4. Workshop-ul cu tema „Expertiza Judiciară în Procesul Civil şi Penal. Răspunderea expertului judiciar” şi „Expertiza Judiciară între teorie şi practică. Studii de caz”, organizat în parteneriat de Centrul Național de Expertize Judiciare de pe lângă Ministerul Justiției din Republica Moldova & Asociația Criminaliștilor din România & Colegiul Internațional de Pregătire Profesională Continuă a Experților şi Specialiștilor SC Management Expert Internațional, care a avut loc în data de 02 octombrie 2025, fizic (la Chişinău, Republica Moldova), dar şi online. 
[bookmark: _Hlk216178597][bookmark: _Hlk213600590]ACR a avut calitatea de partener, iar iniţiatorul şi organizatorul acestui eveniment a fost doamna prof. univ. dr. ing. Ana-Maria GRĂMESCU - Universitatea “Ovidius” din Constanța, România, Conducător de doctorat - Institutul de Studii Doctorale, expert tehnic judiciar, membru al Asociaţiei Criminaliştilor din România. Doamna prof. Grămescu a organizat workshopul în 2 sesiuni şi a invitat pentru prezentări, studii de caz şi discuţii, profesori de la mai multe universităţi din România (Universitatea “Ovidius” din Constanța, Academia de Studii Economice Bucureşti, Universitatea “Transilvania” din Brașov, Universitatea “Gh. Asachi” din Iași, Universitatea Tehnică de Construcții Bucureşti), dar şi practicieni, experţi judiciari cu mare experienţă în domeniu. 
Trebuie menţionat că anterior desfăşurării workshopului, doamna prof. univ. dr. ing. Ana-Maria Grămescu a solicitat experţilor judiciari din cadrul Centrul Național de Expertize Judiciare de pe lângă Ministerul Justiției din Republica Moldova să transmită întrebări şi subiecte asupra cărora vor să se concentreze workshopul, iar până la data de desfăşurare, din fonduri proprii, a publicat, la Editura Istros a Muzeului Brăilei “Carol I” din Brăila, 2 volume:
[bookmark: _Hlk213601331]- “Expertiza Judiciară în Procesul Civil şi Penal. Răspunderea expertului judiciar” - Autori: prof. univ. dr. ing. Ana Maria Grămescu, dr. ec. jr. Daniela A.M. Barbu, lector univ. dr. Mihaela Agheniţei, col.(r.) prof. asociat dr. ing. chim. Maria-Georgeta Stoian;
- „Expertiza Judiciară între teorie şi practică. Studii de caz” - coordonator prof. univ. dr. ing. Ana Maria Grămescu, cu mai mulţi autori.
Mulţumim doamnei prof. univ. dr. ing. Ana Maria GRĂMESCU atât pentru disponibilitatea şi implicarea permanentă în activităţile ştiinţifice ale asociaţiei, pentru inspiraţia, energia şi entuziasmul cu care coordonează colective de autori, cât şi pentru invitaţia pe care a transmis-o colegilor, doctoranzilor şi colaboratorilor dânsei de a deveni membri ai asociaţiei noastre.
5. Ulterior acestui workshop, în data de 03 octombrie 2025, a avut loc, fizic (la Chişinău, Republica Moldova), dar şi online, Conferinţa internaţională științifico-practică cu tema “Expertul judiciar – stâlpul încrederii în actul de justiţie”, organizată de Centrul Naţional de Expertize Judiciare din subordinea Ministerului Justiției al Republicii Moldova, în parteneriat cu instituții de profil din Republica Moldova, România, Ucraina și Armenia. ACR a avut calitatea de partener. 
La anunţurile transmise au răspuns pozitiv mai mulţi membri ACR; astfel, a existat o delegaţie mare de membri ai ACR, din care au făcut parte: doamna prof. univ. dr. ing. Ana-Maria GRĂMESCU, doamna lector univ. dr. Mihaela AGHENIŢEI, colegi experţi criminalişti din cadrul Institutului Naţional de Criminalistică (Adrian MITROFAN) şi IPJ Constanţa (Ioana NISTOR), inclusiv preşedintele şi secretarul general, care au participat cu articole ştiinţifice, fizic, la conferință, şi alţi câţiva membri care au participat online, cu sau fără articole ştiinţifice. De menţionat că 10 membri ACR au pregătit şi susţinut 12 articole ştiinţifice. Acestea au fost publicate în volumul Conferinţa internaţională „Expertul judiciar - Stâlpul încrederii în actul de justiţie”, 03 octombrie 2025, Chişinău, Centrul Naţional de Expertize Judiciare, Ministerul Justiţiei al Republicii Moldova, ISBN 978-5-86654-572-8, “Blitz Poligraf” SRL, Chişinău, 2025.
6. Conferinţa Națională de Drept Penal și Procesual Penal - Ediția a III-a, cu tema „Abordări actuale și viitoare privind prevenirea și combaterea traficului șl consumului de droguri", organizată de Asociația Avocaților Penaliști din România (al cărui preşedinte este dl. conf. univ. dr. Bogdan BUNECI, membru al ACR) şi Facultatea de Drept a Universității Româno-Americane din București, în parteneriat cu Asociația Criminaliștilor din România, Asociația Română de Științe Penale și Societatea Română de Victimologie, în data de 24 octombrie 2025, la Bucureşti. Asociaţia Criminaliştilor din România a fost unul dintre parteneri. Din Programul conferinţei, rezultă că au participat 8 membri ai ACR, cu 8 lucrări.
7. Conferinţa cu participare internaţională cu tema “Siguranța publică și nevoia de capital social ridicat”/”Public safety and the need for high social capital”, ediţia a VII-a, organizată în perioada 14-15 noiembrie 2025 în format hibrid (Arad şi on-line). 
De menţionat că fondatorul Conferinței (2019) este dna. prof. univ. dr. habil. Elena-Ana IANCU, preşedintele Secţiei metodologie criminalistică a ACR, iar începând cu anul 2020 Asociaţia Criminaliştilor din România a fost unul dintre parteneri. Din Programul conferinţei, rezultă că au participat 13 membri ai ACR, cu 13 lucrări.
8. De asemenea, a fost transmisă membrilor ACR invitaţia de a participa, în data de 24 noiembrie 2025, la evenimentul de lansare a cursului universitar ”Criminalistică” - autor Nelu Dorinel POPA, membru al ACR, care care a avut loc la Biblioteca “Serafim Duicu” a Universităţii “Dimitrie Cantemir” din Tg. Mureş. Asociaţia Criminaliştilor din România a fost unul dintre partenerii evenimentului. Au participat 3 membri ai ACR.
	
Din cele prezentate rezultă că membrii asociaţiei au răspuns în număr mare invitaţiilor noastre de a participa la diferitele manifestări ştiinţifice organizate de ACR sau la care ACR a fost partener în anul 2025.

[bookmark: _Hlk188217170]6.3. Informări privind manifestări ştiinţifice distribuite de ACR
Pentru realizarea activităţii 6 din Programul de activităţi pentru anul 2025, pe parcursul anului 2025, Asociaţia Criminaliştilor din România a transmis membrilor săi invitaţii şi informaţii despre organizarea a 26 manifestări ştiinţifice: 21 conferinţe internaţionale, 3 conferinţe naţionale, 1 webinar şi 1 workshop, ambele internaţionale, după cum urmează: 
1. Cea de-a 9-a Conferinţă științifică internațională privind economia și managementul: How to Cope with Disrupted Times (EMAN 2025), care a avut loc în data de 27 martie 2025, fizic (la Paris, Franţa), dar şi online, prin aplicaţia Zoom.
2. Conferința anuală de comunicări științifice cu tema „Responsabilitatea societală și obligația de diligență a întreprinderilor în materie de durabilitate. Probleme ale transpunerii în dreptul român a Directivei (UE) 2024/1760”, organizată de Facultatea de Drept a Universității Ecologice din București în data de 4 aprilie 2025.
3. Cea de-a 5-a Conferință Current Issues in Business and Economic Studies (CIBES), organizată de Centrul de Cercetare CIBES - Academia Malton din Londra şi care a avut loc în perioada 19-21 iunie 2025, în format hibrid (atât online, cât și fizic) în Praga, Republica Cehă. De asemenea, invitaţia se referă şi la două workshopuri tematice, care vor fi organizate de CIBES în perioada 4-6 aprilie 2025, la Budapesta, Ungaria, în colaborare cu Academia Turcă de Management și Universitatea Corvinus din Budapesta.
4. EUIAI webinar - “Introducing Practice-Based research and publishing”, organizat de European Division of the International Association for Identification (IAI), în data de 10 Aprilie 2025.
5. Conferinţa Internaţională de Drept, Studii Europene şi Relaţii Internaţionale, ediţia a XIII-a, cu tema „Cartografierea dreptului între vid legislativ, exces normativ și noile frontiere juridice în era digitală”, organizată de Facultatea de Drept a Universității “Titu Maiorescu” din București, în perioada 13-14 mai 2025, în format hibrid (atât online, cât și fizic), la Bucureşti. 
6. Conferinţa Internaţională de Criminalistică “Emilian Stancu”, ediţia a IV-a, cu tema: “Criminalistica - de la Tradiţional la Digital”, organizată în perioada 15-16 Mai 2025, în Oradea, în parteneriat de Facultatea de Drept - Universitatea din București, Facultatea de Drept - Universitatea „Babeș-Bolyai” Cluj-Napoca, Facultatea de Drept - Universitatea  din Oradea, Facultatea de Drept - Universitatea  „Ovidius”  din Constanţa şi Facultatea de Drept – Universitatea „Alexandru Ioan Cuza” Iaşi, cu mai mulţi parteneri din ţară şi din străinătate. 11 membri ACR au participat cu 8 articole ştiinţifice.
7. Workshopul Infrared Nanoscopy on Soft Materials, organizat de Attocube Systems AG, care a avut loc la KTH Royal Institute of Technology, în Stockholm, Suedia, în perioada 20-21 mai 2025. 
8. Conferinţa internaţională organizată de European Academy of Forensic Science (EAFS) 2025, care a avut loc la Convention Centre Dublin, Irlanda, în perioada 26-30 mai 2025.
9. Cea de-a 11-a Conferinţă ştiinţifică internaţională Knowledge-Based Sustainable Development - ERAZ 2025, care a avut loc în data de 5 iunie 2025, fizic (la Barcelona, Spania), dar şi online sau virtual. 
10. Conferința Internațională cu tema „Perspectivele și problemele integrării în spațiul european al cercetării și educației” care a avut loc la Universitatea de Stat „Bogdan Petriceicu Haşdeu” din Cahul, Republica Moldova, în data de 6 iunie 2025. Au participat 4 membri ACR.
11. Cea de-a 5-a Conferință Current Issues in Business and Economic Studies (CIBES), organizată de Centrul de Cercetare CIBES - Academia Malton din Londra şi care a avut loc în perioada 19-21 iunie 2025, în format hibrid (atât online, cât și fizic) în Praga, Republica Cehă. 
12. Seria de conferinţe organizate de Fundaţia Ştiinţă şi Educaţie din Bulgaria, organizate în sistem hibrid (Burgas şi on-line), în luna august 2025:
- Agriculture & Food, 11th International Conference, 11-14 August;
- Ecology & Safety, 34th International Conference, 14-17 August;
- Materials, Methods&Technologies, 27th International Conference, 14-17 August;
- Economy & Business, 24th International Conference, 17-20 August;
- Education, Research&Development, 16th International Conference, 20-23 August;
- Language, Individual&Society, 19th International Conference, 20-23 August.
13. Conferinţa Ştiinţifică Multidisciplinară AI-SMART 2025: AI for a Smarter Tomorrow, care s-a desfăşurat fizic şi online în perioada 25-26 Septembrie 2025, la Universitatea din Belgrad. 
14. Evenimentul ”Ziua Biotehnologiei - Biotech-RO”, care s-a desfășurat în Facultatea de Biotehnologii, USAMV București, în data de 03 octombrie 2025. 
15. Conferinţa ITEMA 2025: Advancing Knowledge in IT, Tourism, Economics, Management, and Agriculture, care s-a desfăşurat în data de 6 Noiembrie 2025, la Milano, Italia (fizic, cât și online şi virtual).
16. Conferinţa Educaţională internaţională 2024, ediţia a VIII-a, organizată de European Division of the International Association for Identification (IAI), în perioada 5-7 noiembrie 2025, în Amsterdam, Olanda. 
17. Conferința Internațională ”Management, Leadership and Innovation towards a Better Changing World (MLIBCW), Ediția a XII-a, eveniment organizat de Universitatea Româno-Americană în parteneriat cu International Air Transport Association (IATA), Romanian Airport Services, Casa College (Cipru), Varna University of Management (Bulgaria) și Animawings, care s-a desfăşurat în perioada 5-6 Noiembrie 2025. 
18. Conferința științifico-practică internațională: „Asigurarea expertizei investigării criminalității organizate: experiență internațională și practică națională”, care a avut loc la 27 noiembrie 2025, în Odesa, Ucraina, organizată de Universitatea Națională „Academia de Drept din Odesa”, în colaborare cu alte instituții de profil. 2 membrii ACR au transmis intenţia de participare la conferinţă.
19. Conferința științifico-practică internațională: „Probleme actuale de drept și relații socioeconomice”, organizată de Institutul Central de Dezvoltare Umană al Universității din Ucraina, împreună cu alte instituții de profil, care va avea loc la data de 28 noiembrie 2025. 
20. Conferinţa SABEM 2025: Scientific Approach to Business, Economics, and Management (SABEM) Conference, care s-a desfăşurat online în perioada 28-29 Noiembrie 2025, la Roma, Italia. 
21. Conferința Națională cu tema „Tendinţe, provocări şi controverse în materie penală", organizată de Asociaţia Română de Ştiinţe Penale - Filiala Mureş în parteneriat cu Universitatea “Dimitrie Cantemir” din Târgu Mureş, în data de 26 noiembrie 2025, în format hibrid. 1 membru ACR a transmis intenţia de participare la conferinţă. Din Programul conferinţei, rezultă că au participat 6 membri ai ACR, cu 6 lucrări.
Ar mai trebui menţionat faptul că ACR a transmis membrilor şi o invitaţie de participare la o conferinţă internaţională care va fi organizată în anul 2026, respectiv:
Conferința științifică și practică „Theory and Practice of Forensic Examination in Modern Conditions”, ediţia a XI-a, care se va desfăşura în Moscova, în perioada 29-30 ianuarie 2026. Anunţul a fost transmis membrilor în data de 29.10.2025. Nu există informaţii privind intenţia de participare a membrilor ACR.

Din datele prezentate rezultă că membrii asociaţiei au răspuns invitaţiilor noastre de a participa la diferitele manifestări ştiinţifice despre care ACR a avut cunoştinţă în anul 2025.
Informaţiile despre fiecare manifestare ştiinţifică propusă au fost transmise pe e-mail tuturor membrilor ACR, cu rugămintea de a confirma înscrierea/ participarea. Deoarece membrii nu au confirmat, nu deţinem, pentru toate conferinţele, informaţii privind numărul de membri ACR care au participat, cu sau fără articole ştiinţifice. Datele prezentate se referă strict la informaţiile primite de dna. secretar general Stoian, fie prin participarea directă la unele manifestări ştiinţifice, fie prin discuţiile personale purtate cu membrii ACR.
Menţionăm şi faptul că 3 membri ai ACR au participat la evenimentul “Forensic Europe Expo 2025” (FEE 2025), care a avut loc la Londra, în perioada 18-19 iunie 2025.
De asemenea, menţionăm şi faptul că, în datele de 21.05.2025, 10.09.2025 şi 03.12.2025, au fost transmise membrilor ACR invitaţiile Ethics Press, specializată în cărţi pentru piaţa academică, pentru propuneri de publicare de cărți în științe umaniste și științe sociale și în domenii conexe mai largi, inclusiv științe ale vieții și științe ale sănătății.

Considerăm, aşadar, că prin activităţile prezentate mai sus, Asociaţia Criminaliştilor din România a reuşit să stabilească o conexiune reală, bazată pe respect reciproc, între teoreticieni şi practicieni în vederea realizării unui schimb de informaţii continuu.

6.4. Participarea ACR la Salonul de carte juridică, poliţistă şi civică al M.A.I.
În perioada 12-14.11.2025, la Academia de Poliție „Alexandru Ioan Cuza“ (Aleea Privighetorilor 1A, Bucureşti) s-a desfăşurat Salonul de carte juridică, poliţistă şi civică al M.A.I., ediţia a XXVII-a. Ca urmare a invitaţiei transmise de Centrul Cultural al M.A.I., Asociaţia Criminaliştilor din România, care în mod tradiţional a participat aproape în fiecare an la Salonul de carte, a organizat, cu sprijinul d-nei ing. Bălan Anca-Elena, preşedintele Secţiei elaborare, implementare proiecte, căreia îi mulţumim, un stand, la care au fost prezentate numerele Revistei Române de Criminalistică editate şi publicate în ultimii ani, precum şi câteva cărţi publicate de membri ai ACR în ultimii ani şi pe care aceştia ni le-au pus la dispoziţie, respectiv: Cătălin-Gabriel Butoi-Puţ, Tudorel Badea Butoi, Vitalie Jitariuc, Vitalie Rusu, Lucia Rusu, Constantin Mirea, Mihai-Paul Chende, Ionuţ Dunca, Florin Lăzău, Maria-Georgeta Stoian.
Asociaţia Criminaliştilor din România a primit o Diplomă de Excelenţă pentru participare.
Ne propunem ca şi la ediţiile următoare să prezentăm cărţi editate şi publicate de membrii ACR, în măsura în care acestea ne vor fi puse la dispoziţie de către aceştia, cărţi care sunt cu siguranţă de interes pentru cititori, şi, eventual, chiar să organizăm o lansare de carte.

7. ACTIVITĂŢI DE PREGĂTIRE PROFESIONALĂ

Una dintre preocupările constante ale Asociaţiei Criminaliştilor din România constă în furnizarea de către sau cu ajutorul asociaţiei a unor cursuri de pregătire pentru ridicarea nivelului de competenţă şi profesionalizare a personalului de specialitate din cadrul unităţilor de învăţământ şi agenţiilor  de aplicare a legii.
1. Aşa cum se ştie, ca urmare a demersurilor domnului preşedinte al Asociaţiei Criminaliştilor din România, gl.bg.(r.) prof. univ. dr. Gheorghe POPA, împreună cu conducerea Universităţii de Vest din Timişoara, în anul 2023 a fost înfiinţat un domeniu nou şi o specializare nouă, în învăţământul universitar: domeniul de studii universitare de doctorat/masterat/licenţă "Ştiinţe aplicate", cu specializarea "Ştiinţe aplicate în criminalistică".
Aşadar, primul program de studii de licenţă în specializarea “Ştiinţe aplicate în criminalistică” din istoria învăţământului universitar românesc, cu durata de 3 ani, 180 de credite, a fost implementat la Universitatea de Vest Timişoara, iar în toamna anului 2025 s-a susţinut a treia admitere, pentru cele 50 de locuri alocate acestui program (dintre care 25 sunt bugetate).
Concurenţa pentru ocuparea locurilor a fost mare în cei 3 ani în care a fost organizată admiterea, iar feedback-ul primit de la  studenţi este unul pozitiv.
Considerăm acest lucru o mare realizare a Asociaţiei Criminaliştilor din România, cel puţin din două puncte de vedere:
- Un număr tot mai mare de facultăţi de drept din cadrul universităţilor de stat transformă Criminalistica în disciplină opţională; această abordare contravine clar demersurilor efectuate, fără succes, în anul 2022, de către ACR către Ministerul Educaţiei şi Consiliul Naţional al Rectorilor, pentru introducerea disciplinei de specialitate Criminalistică în Curricula universitară a facultăţilor de drept, ca materie obligatorie, care să prevadă teme în programa analitică pe parcursul a 3 semestre în anul III şi IV din cadrul programelor de studii de licenţă drept, pentru a acoperi cele trei ramuri: tehnică, tactică şi metodologie.
- În cadrul Academiei de Poliţie „Aexandru. Ioan Cuza” din Bucureşti nu mai există de câţiva ani o catedră de criminalistică, pregătirea de specialitate a studenţilor fiind asigurată de un număr redus de cadre didactice, iar în cadrul şcolilor de poliţie de la Câmpina şi Cluj, disciplina Criminalistică a devenit opţională.
Având în vedere nevoia de pregătire în domeniul Ştiinţelor Criminalistice, suntem convinşi că în viitorul apropiat vor exista mai multe universităţi de stat sau particulare care vor implementa programul de studii de licenţă în specializarea “Ştiinţe aplicate în criminalistică”.
De altfel, ACR îşi propune să efectueze demersuri pentru încheierea unui Protocol cu Ministerul Afacerilor Interne, prin care Poliţia Română să recruteze criminalişti de la acest program de studii.
2. În conformitate cu activitatea 3 din Programul de activităţi pentru anul 2025, ACR şi-a propus organizarea unui curs de grafoscopie. Astfel, în perioada 23-27.06.2025, ACR a organizat, la Universitatea Româno-Americană, cursul de perfecționare cu tema „Semnătura captată digital”, susținut de domnul Nikolaos Kalantzis, care este directorul Chartoularios P.C. Laboratory Pireu, Grecia (Membru asociat al ENFHEX, grup de lucru al Rețelei Europene a Institutelor de Criminalistică – ENFSI) din 2013 și totodată membru în Comitetului Director al ENFHEX - grupul Cercetare și dezvoltare, din septembrie 2019. Lectorul este deținător al unui Ptychion (BSc) în fizică la Universitatea din Atena, un PgD în Știința Criminalistică și un master în examinarea documentelor de la Universitatea Staffordshire.
Conform celor aprobate în cadrul şedinţei Adunării Generale a ACR din data de 20.03.2025, asociaţia a suportat cheltuielile care au ţinut de curs, de transportul cu avionul, cazarea şi masa domnului Kalantzis. Astfel, costurile totale ale cursului au fost de 40.420,30 lei.
De organizare s-au ocupat: Adrian MITROFAN şi Petruț-Florin ENACHE, experţi criminalişti din cadrul Institutului Naţional de Criminalistică.
Cursul s-a adresat exclusiv experților și specialiștilor din domeniul examinării criminalistice a scrisului de mână și a semnăturilor şi, ca atare, au participat 12 reprezentanți din cadrul structurilor criminalistice de profil din cadrul Poliției Române (din Bucureşti, Bacău, Bistriţa-Năsăud, Cluj, Constanţa, Galaţi şi Maramureş), care dețin totodată și calitatea de membru al Asociației Criminaliștilor din România.
La finalul cursului, la solicitarea preşedintelui Asociaţiei Criminaliștilor din România, s-a administrat cursanţilor un chestionar, în care participanţii au relevat importanţa deosebită a cursului pentru activitatea de identificare criminalistică şi modul profesionist în care s-au organizat şi desfăşurat activităţile de formare profesională, şi au acordat calificativul FOARTE BUN.
Deși toate costurile privind organizarea cursului „Analiza semnăturilor captate digital” au fost integral suportate de către Asociația Criminaliștilor din România, Institutul Național de Criminalistică a manifestat o atitudine rezervată față de această inițiativă, evitând implicarea și susținerea directă a activității, prin participarea criminaliştilor din structurile poliţiei, în ciuda relevanței temei pentru activitatea de specialitate și a necesității instruirii personalului criminalistic într-un domeniu nou – analiza grafică digitală.
Ca atare, dl. preşedinte Popa a transmis o informare privind organizarea cursului către inspectorul general al Poliţiei Române, domnul chestor şef de poliţie, Benone-Marian MATEI, reiterând deschiderea Asociației Criminaliștilor din România pentru colaborare, subliniind importanța implicării active a Institutului Național de Criminalistică în inițiativele menite să consolideze pregătirea profesională în domeniul expertizei criminalistice. 
3. Trebuie menţionat aportul membrilor ACR în activitatea de pregătire profesională a celor interesaţi şi prin publicarea unor cărţi, îndrumare, note de curs etc. Multe cadre didactice şi experţi care sunt membri ai ACR au o activitate foarte bogată în acest sens. 
În acest sens, îl menţionăm pe dl. conf. univ. dr. Vitalie JITARIUC, decan al Facultăţii de Drept și Administrație Publică, Universitatea de Stat „Bogdan-Petriceicu Hașdeu” din Cahul, Republica Moldova, membru al Asociaţiei Criminaliştilor din România, care a avut o activitate publicistică impresionantă şi în anul 2025. Astfel, a publicat, în calitate de autor sau coautor, 7 cărţi, mare parte dintre acestea sub egida asociaţiei.
Din păcate nu avem informaţii despre preocupările publicistice ale tuturor membrilor noştri, dar în măsura în care aceştia ne vor informa asupra acestui aspect, vom putea să diseminăm informaţia către toţi membrii asociaţiei. Oricum, felicităm toţi membrii ACR care au preocupări publicistice, îmbogăţind astfel fondul de carte şi de informaţii de specialitate.

8. RELAŢII DE COLABORARE INTERINSTITUŢIONALĂ LA NIVEL 
NAŢIONAL ŞI INTERNAŢIONAL

1. În anul 2025 a fost încheiat un singur Protocol de colaborare naţional, prin aprobarea cu unanimitate de voturi de către Consiliul Director, respectiv:
[bookmark: _Hlk169436928]Protocol de Parteneriat între Asociaţia Criminaliştilor din România şi Asociaţia Pro Prevenire.
Aşadar, în perioada 2020-2025, asociaţia a încheiat 29 de Protocoale de parteneriat/de colaborare, dintre care 5 internaţionale.
2. Ca urmare a afilierii asociaţiei noastre la Asociaţia Internațională de Identificare - IAI (Divizia Europeană) în anul 2021, pe parcursul anului 2025 au fost primite două invitaţii din partea I.A.I.-Divizia europeană de participare, aşa cum a fost prezentat la pct. 6.3, respectiv la:
- EUIAI webinar - “Introducing Practice-Based research and publishing”, ce a fost organizat de European Division of the International Association for Identification (IAI), în data de 10 Aprilie 2025;
- Conferinţa Educaţională internaţională 2024, ediţia a VIII-a, ce a fost organizată de European Division of the International Association for Identification (IAI), în perioada 5-7 noiembrie 2025, în Amsterdam, Olanda.

Prin încheierea protocoalelor de parteneriat, imaginea şi credibilitatea Asociaţiei Criminaliştilor din România a crescut considerabil atât în plan naţional cât şi internaţional, stare de fapt care ne obligă pe viitor la realizarea obiectivelor stabilite de comun acord. Pe de altă parte, participarea membrilor ACR la activităţile comune cu partenerii noştri reprezintă un câştig pentru activitatea lor profesională.

10. REVISTA ROMÂNĂ DE CRIMINALISTICĂ
În ceea ce priveşte Revista Română de Criminalistică, conform activităţii 5 din Programul de activităţi pentru anul 2025, în anul 2025 au fost realizate şi publicate, la Editura Universităţii „Ştefan cel Mare” din Suceava (care este recunoscută UEFISCDI şi figurează la poziţia 130, cod CNCSIS 115.), 4 numere  (nr. 1 din martie, nr. 2 din iunie, nr. 3 din septembrie şi nr. 4 din decembrie) ale Revistei Române de Criminalistică şi corespondent, ale Romanian Journal of Forensic Science. 
Trebuie remarcat aportul substanţial pe care l-au avut în acest sens: dl. preşedinte gl.bg.(r.) prof.univ. dr. Gheorghe Popa (redactor-şef) şi dna. secretar general col.(r.) dr. ing. chim. Maria-Georgeta Stoian (redactor-şef adjunct), precum şi dl. conf. univ. dr. Victor-Andrei Cărcăle, vicepreşedintele Secţiei relaţii şi cooperare interinstituţională naţională şi internaţională şi coordonator al Editurii Universităţii “Ştefan cel Mare” din Suceava (care, de altfel, suportă costurile legate de tipărirea revistei).
Aceste 4 numere din anul 2025 ale Revistei Române de Criminalistică şi ale Romanian Journal of Forensic Science au fost transmise către bazele de date internaţionale în care este indexată: ProQuest, EBSCOhost şi WorlCat, de către reprezentantul colectivului de redacţie în relaţia cu bazele de date, dl. av. conf. univ. dr. Gheorghe-Iulian Ioniţă, membru ACR (redactor-asociat).
De asemenea, dna. secretar general a predat exemplarele obligatorii la Depozitul Legal al Bibliotecii Naţionale a României, conform legii.
De menţionat faptul că există fondul de articole pentru cele 4 numere ale revistei din anul 2026. Acestea reprezintă peste 50 de articole care au fost prezentate la Conferinţa Internaţională de Ştiinţe Criminalistice cu tema “Ştiinţa Criminalisticii - Abordări multidisciplinare”, ediţia a XIII-a, care s-a desfăşurat în perioada 17-18 octombrie 2025.

11. ACTIVITĂŢI NEREALIZATE

[bookmark: _Hlk188257731]Acesta fiind momentul în care realizăm bilanţul îndeplinirii activităţilor prevăzute în Programul de activităţi pentru anul 2025, trebuie menţionat că, deşi conducerea ACR şi în mod special preşedintele şi secretarul general al asociaţiei au depus eforturi considerabile, au existat şi 3 activităţi care nu au putut fi îndeplinite dar pe care, însă, le vom reporta în anul 2026, şi anume:
1. În conformitate cu activitatea 1 din Programul de activităţi pentru anul 2025, ACR ar fi trebuit să realizeze o întâlnire cu un reprezentant din conducerea Ministerului Justiţiei pentru informarea cu privire la actele normative subsecvente legii 156/2011, având ca scop final finalizarea legislaţiei incidente expertizei criminalistice private, respectiv legislaţiei necesare autorizării laboratoarelor private de expertiză criminalistică. Activitatea nu a fost încă realizată şi, ca atare, având în vedere necesitatea reglementării activităţii laboratoarelor private de expertiză criminalistică, aceasta a fost reportată în Programul de activităţi pentru anul 2026.
2. În conformitate cu activitatea 2 din Programul de activităţi pentru anul 2025, ACR şi-a propus organizarea unei conferinţe cu tema „Importanţa mijloacelor tehnice criminalistice în activitatea didactică de pregătire a studenţilor”.
Finanţarea acestei conferinţe urma să fie asigurată de către o firmă care furnizează o aplicaţie informatică, un simulator privind dezvoltarea abilităţilor de cercetare şi interpretare a urmelor la faţa locului, aplicaţie dedicată pregătirii studenţilor, iar conferinţa trebuia să fie dedicată cadrelor didactice universitare la nivel naţional. Activitatea nu a fost realizată din motive obiective.
3. În conformitate cu activitatea 10 din Programul de activităţi pentru anul 2025, ACR ar fi trebuit să organizeze, în luna decembrie, ediţia a doua a Galei Premiilor Asociaţiei Criminaliştilor din România. Din păcate, activitatea nu a fost realizată şi, ca atare, aceasta a fost reportată în Programul de activităţi pentru anul 2026.
În schimb, a fost organizată de către ACR o cină colegială în data de 11 decembrie 2025, la care au participat peste 30 de membri ai asociaţiei.

Acum, la acest moment de analiză, pot afirma, fără teama de a greşi, că deşi implicarea majorităţii membrilor asociaţiei nu a fost pe măsura aşteptărilor, s-a reuşit îndeplinirea multor activităţi stabilite în Programul de activităţi pentru anul 2025. Considerăm că 80% din activităţile prevăzute în acesta sunt îndeplinite, iar existenţa acestor activităţi nerealizate demonstrează doar că sunt multe aspecte asupra cărora asociaţia trebuie să-şi îndrepte atenţia şi în viitor.

În final, vreau să mulţumesc tuturor membrilor asociaţiei, care au înţeles că o organizaţie există, se dezvoltă, se perfecţionează, se face cunoscută, dar mai ales recunoscută, doar prin contribuţia fiecăruia la realizarea obiectivelor asumate.

Mulţumesc membrilor Consiliului Director: d-lui prim vicepreşedinte prof.univ. dr. Buneci Petre, d-lui vicepreşedinte col.(r.) Tocan Leonard, d-nei vicepreşedinte prof.univ. dr. Hegheş Nicoleta-Elena, d-lui vicepreşedinte conf.univ. dr. Voinea Dan, d-lui cms. şef de poliţie Naiba Ilie-Dragoş - preşedintele Secţiei tehnică criminalistică, d-lui col. magistrat (r.) lector univ. dr. Bobin Florin Stelian - preşedintele Secţiei tactică criminalistică, d-nei prof.univ. dr. habil. Iancu Elena-Ana - preşedintele Secţiei metodologie criminalistică, d-lui cms. şef de poliţie Chende Mihai-Paul - preşedintele Secţiei cercetare, inovare, dezvoltare, d-lui cms. şef de poliţie Staicu Daniel - preşedintele Secţiei expertize criminalistice, d-lui. conf.univ. dr. Moise Adrian-Cristian - preşedintele Secţiei învăţământ universitar, d-nei ing. Bălan Anca-Elena - preşedintele Secţiei elaborare, implementare proiecte, d-lui col. (r.) Pleşea Ion - preşedintele Secţiei suport administrativ, d-nei conf. univ. dr. Popescu Corina-Florenţa - preşedintele Secţiei relaţii şi cooperare interinstituţională naţională şi internaţională, pentru efortul depus în obţinerea rezultatelor pozitive menţionate în raport, şi, în mod special d-nei secretar general col.(r.) dr. ing. chim. Stoian Maria-Georgeta, care s-a implicat, alături de preşedinte, în toate activităţile organizate de ACR, de la menţinerea secretariatului asociaţiei (situaţii, evidenţe, informări, corespondenţa cu membrii şi partenerii ACR, materiale aferente şedinţelor Consiliului Director şi Adunării Generale a ACR etc.) şi până la organizarea conferinţelor şi editarea Revistei Române de Criminalistică.

